કવિ ઉમાશંકર જોષીની એક કવિતા છે ‘ભોમિયા વિના મારે ભમવા’તા ડુંગરા…’. એક પ્રદેશનો મુસાફર બીજા પ્રદેશમાં પ્રવાસ કરવા નીકળે ત્યારે તેને જે તે વિસ્તારના સ્થાનિકની મદદ લેવી પડતી હોય છે. કયો રસ્તો ક્યાં જાય છે? ક્યાંથી શોર્ટકટ છે અને ક્યાંથી ફટાફટ પહોંચાશે? એ વિશેની માહિતી સ્થાનિક લોકોને હોય છે. ગુજરાતીમાં તેને વાટ બતાવનાર તરીકે ઓળખવામાં આવે છે પણ હવે તેની જરૂર રહી નથી, કેમ કે દરેકના મોબાઈલ અને કારમાં ગૂગલ મેપ હોય છે.